"Setswana Puotlaleletso ya Ntlha (FAL)/P2 15 DBE/Ngwanaitseele 2014 NSC 4.1.8 Fa o ne o le Mokgethi a o ne o tla dumela go tlhophelwa lekgarebe? (2) 4.1.9 Go ya ka wena ke mang yo o tlhakatlhakanyeditseng Mokgethi botshelo morago ga go tlogelana le Lebogang? Tshegetsa karabo ya gago. (3) 4.2 MOEPALEMENA O A BO A LE IKEPELA – BM Ditlhokwe ... Ketlafenya o ne a tlhoka boitumelo le boikhutso mo moweng ka ntlha ya mosadi wa gagwe, yo o neng a mo ikanya, a mo tshotse jaaka mmaagwe, mmaagwe bana ba gagwe, yo o kileng a bo a wa a tsoga le ene. A ipotsa gore ke bomadimabe jwa eng jo bo mo apereng jaana, jaaka a tsogakaka masigo go batla tiro mme go se nko epe e e tswang lemina. A utlwisiwa botlhoko ke madinyana a gagwe, a a neng a ikaeletse go a betlela botshelo jo bonaana. A lemoga fa a ne a anegela bosane phefong, mosadi yo o neng a mo tlotla, a itse fa e le rre wa bana ba gagwe. Ka a ne a lailwe gore mosadi ga a tsholelediwe seatla, a bona gore a itidimalele. E ne e tle e re nako eo monna a ileng go batla tiro, ene a sale a phutha bana a e go tlhola kwa gae, e re thapama a boele morago. Go ne go sa belaetse go itshupa fa e le mmaagwe yo a neng a mo tsenya mowa o o maswe. E ne e re fa a tswa gae a tle a le mebala a hupile tedu, a bua fa ene a sa ye go ineela mo tshotlegong e kanakana, le go sapota monna yo o sa ikutlweng go dira ka khumo ya ga rraagwe etswa a re o mo nyetse. 4.2.1 Ketlafenya o ne a nyetse mang? (1) 4.2.2 Ke ka ntlha ya eng Ketlafenya a ne a sa itumela mo lenyalong la gagwe? (2) 4.2.3 Naya dilo di le PEDI tse di neng di sa itumedise rraatsalaagwe Ketlafenya. (4) 4.2.4 A fa o lebile mmaagwe mosadi wa ga Ketlafenya o ne a ratela ngwana wa gagwe botshelo? Tshegetsa ka lebaka. (2) 4.2.5 Ka dintlha di le PEDI tlhalosa semelo sa ga Thusano. Tshegetsa ka mabaka. (4) 4.2.6 Naya thitokgang/morero wa khutshwe e. (2) Tlhopha karabo e e nepagetseng mo go 4.2.7–4.2.8. 4.2.7 Lelapa la ga Mmalenoko le ne le le kwa ... A Tumane. B Nakalatholo. C Gouteng. D Groenewalt. (1) Kwalololo e ileditswe Phetla"